Tazwara n tasut tis 20 ad naf tasekla tga asurif ɣer sdat s usemmed n yimahilen i xedmen kra n yimura , am Balɛid At Ɛli i yuran amud n yiḍrisen id - yufraren s wungal amenzu s tmaziɣt lwali n wudrar i d - ssuffɣen yimrabḍen irumyen deg iseggas n 1946, maca ungal amezwaru n teqbaylit i dyeffɣen s talɣa n wungal s wudem aḥeqqi d Asfel i yura Racid Ɛallic ,yeffeɣ-d wungal deg useggas n 1981 , yerna-d ungal nniḍen i wumi isemma Faffa deg useggas 1983 ;yerna-d ɣur-s deg useggas-agi kan Saɛid Saɛdi Askuti1 ,tuɣal tsekla tamaziɣt tenǧǧer abrid-is yall aseggas tteffɣen-d yidlisen ama d ngalen ama d tamedyazt neɣ dayen nniḍen , yɣal udlis umaziɣ yeɣlef amḍiq-is gar yedlisen yuran s tutlayin nniḍen .